
คู่มือประชาชน
การแจ้งขออนุญาต ก่อสร้างอาคาร,ดัดแปลงอาคาร,รื้อถอนอาคาร
ตามพระราชบัญญัติควบคุมอาคาร พ.ศ.2522

งานที่ให้บริการ : การแจ้งขออนุญาตก่อสร้างอาคาร รื้อถอน ดัดแปลงอาคาร
หน่วยงานที่รับผิดชอบ : กองช่างองค์การบริหารส่วนตำบลพรุไทย
โทรศัพท์ : 077-961-126 ต่อ 608 กองช่าง
เว็บไซด์ : www.info@Puthai.go.th
ระยะเวลาเปิดบริการ : วันจันทร์ - วันศุกร์ เวลา 8.30 – 16.30 น.(ยกเว้นวันหยุดที่ทางราชการกำหนด)ค่าธรรมเนียมการตรวจแบบแปลนก่อสร้าง หรือดัดแปลงอาคาร สำหรับการก่อสร้างหรือสำหรับส่วนที่มีการดัดแปลง เป็นไปตามหลักเกณฑ์ของกฎกระทรวง ฉบับที่ 70 (พ.ศ.2564) ตามความในพระราชบัญญัติควบคุมอาคาร พ.ศ.2522




ขั้นตอนการขออนุญาตก่อสร้าง
	การขออนุญาตก่อสร้าง ดัดแปลง รื้อถอนอาคาร ในเขตพื้นที่ตำบลพรุไทย อำเภอบ้านตาขุน จังหวัดสุราษฎร์ธานี มีกระบวนงาน แบ่งเป็น 3 ขั้นตอนดังนี้
ขั้นตอนที่ 1 การจัดเตรียมเอกสารหลักฐาน
	เจ้าของอาคารจะต้องตรวจสอบพื้นที่ใช้สอยของอาคารที่จะทำการก่อสร้างของตนเองก่อน ว่ามีพื้นที่ใช้สอยของอาคารมีขนาดเท่าใด (กว้าง , ยาว จำนวนกี่ชั้น พื้นที่รวมกันมีขนาดเท่าไหร่) การจัดเตรียมเอกสารหลักฐานประกอบการยื่นขออนุญาต แบ่งออกเป็น 2 กรณี ดังนี้
1. กรณีพื้นที่ใช้สอย ไม่เกิน 150 ตารางเมตร เอกสารต้องจัดเตรียม
1.1 แบบคำขออนุญาต (ข.1) ขอรับได้ที่กองช่างอบต.พรุไทย
1.2 ผังบริเวณแสดงที่อาคาร						จำนวน	2	ฉบับ
1.3 สำเนาบัตรประจำตัวประชาชนของผู้ขออนุญาต(เจ้าของอาคาร)		จำนวน	2	ฉบับ
1.4 สำเนาทะเบียนบ้านของผู้ขออนุญาต (เจ้าของอาคาร)			จำนวน	2	ฉบับ
1.5 สำเนาหลักฐานที่ดิน โฉนด,นส.3ก,นส.3,สค.1,สปก. หรืออื่นๆ	จำนวน	2	ฉบับ
1.6 หนังสือยินยอมให้ก่อสร้างในที่ดิน (ในกรณีเจ้าของอาคารหรือผู้ขออนุญาตไม่ใช่เจ้าของที่ดิน)**และให้แนบเอกสารเพิ่มเติมดังนี้				
สำเนาบัตรประจำตัวประชาชนของเจ้าของที่ดิน				จำนวน	2	ฉบับ
	    สำเนาทะเบียนบ้านของเจ้าของที่ดิน					จำนวน	2	ฉบับ
1.7 หนังสือยินยอมให้ก่อสร้างชิดเขตที่ดิน(กรณีก่ออาคารชิดเขตที่ดินข้างเคียง)
จำนวน	1	ฉบับ
***หมายตุ ในกรณีอาคารที่ขออนุญาตพื้นที่ใช้สอยไม่เกิน 150 ตารางเมตร หากมีความยาวของคานตั้งแต่ 5.00 เมตรขึ้นไป และความสูงเสาตั้งแต่ 4.00 เมตรขึ้นไป จะต้องยื่นเอกสารเอกสารหลักฐานประกอบคำขออนุญาต ตามกรณีที่ 2  


2.กรณีพื้นที่ใช้สอยเกิน 150 ตารางเมตร เอกสารต้องจัดเตรียม
  	2.1 แบบคำขออนุญาต (ข.1) ขอรับได้ที่กองช่าง อบต.พรุไทย
	2.2 เอกสารแบบแปลน รายละเอียดการก่อสร้างที่ได้มาตรฐาน มีสถาปนิก วิศวกรเซ็นรับรองแบบแปลน 
									จำนวน	2 	ชุด
2.3 หนังสือรับรองของสถาปนิกผู้ออกแบบ วิศวกรผู้ออกแบบโครงสร้าง รายการคำนวณทางวิศวกรรม   ผู้ควบคุมงาน 							จำนวน	2	ชุด
2.4 สำเนาบัตรประจำตัวประชาชนของผู้ขออนุญาต(เจ้าของอาคาร)จำนวน	2	ฉบับ
2.5 สำเนาทะเบียนบ้านของผู้ขออนุญาต (เจ้าของอาคาร)		จำนวน	 2 	ฉบับ
2.6 สำเนาหลักฐานที่ดิน โฉนด,นส.3ก,นส.3,สค.1,สปก. หรืออื่นๆ	จำนวน	2	ฉบับ
2.7 หนังสือยินยอมให้ก่อสร้างในที่ดิน (ในกรณีเจ้าของอาคารหรือผู้ขออนุญาตไม่ใช่เจ้าของที่ดิน)
    ** และให้แนบเอกสารเพิ่มเติมดังนี้				
สำเนาบัตรประจำตัวประชาชนของเจ้าของที่ดิน				จำนวน	2	ฉบับ
	    สำเนาทะเบียนบ้านของเจ้าของที่ดิน					จำนวน	2	ฉบับ
2.8 หนังสือยินยอมให้ก่อสร้างชิดเขตที่ดิน(กรณีก่ออาคารชิดเขตที่ดินข้างเคียง)
จำนวน	1	ฉบับ
ขั้นตอนที่ 2 การตรวจสอบเอกสารหลักฐาน
	เมื่อเจ้าหน้าที่ได้รับเอกสารคำร้องขออนุญาตก่อสร้าง ดัดแปลง รื้อถอนอาคารจะต้องดำเนินการดังต่อไปนี้
· ตรวจสอบเอกสารหลักฐานว่าถูกต้องครบถ้วนตามระเบียบกฎหมาย ที่กำหนดหรือไม่ หากไม่ครบจะต้องแจ้งให้ผู้ยื่นคำร้องทราบเพื่อนำส่งเอกสารหลักฐานให้ครบถ้วน
· นายช่างตรวจแบบแปลน / ลงพื้นที่ตรวจสอบสถานที่ก่อสร้าง ว่าการดำเนินการก่อสร้างเป็นไปตามที่กฎหมายกำหนด และรูปแบบที่ยื่นขออนุญาตหรือไม่
· รวมรวมเอกสารหลักฐาน ทำความเห็นเสนอ ผู้บังคับบัญชาตามลำดับชั้น ตรวจ ทาน เห็นชอบ เพื่อนำเสนอนายกองค์การบริหารส่วนตำบลพรุไทยพิจารณาออกหนังสืออนุญาต (อ.1)

ขั้นตอนที่ 3 การพิจารณาอนุญาต
	เมื่อนายกองค์การบริหารส่วนตำบลพรุไทย เห็นว่าการยื่นคำขออนุญาตเป็นไปตามกฎหมายที่กำหนดแล้ว จึงอนุญาตให้ดำเนินการก่อสร้าง รื้อถอน ดัดแปลงอาคาร สิ่งปลูกสร้างตามคำขอ
เจ้าหน้าที่ แจ้งผู้ยื่นคำขอให้ทราบเพื่อมารับใบอนุญาต (อ.1) พร้อมชำระค่าธรรมเนียมตามอัตราที่กฎหมายกำหนด
อัตราค่าธรรมเนียม อาคารที่พักอาศัย พื้นที่ใช้สอยไม่เกิน 150 ตารางเมตร
· ใบอนุญาตก่อสร้าง				 	ฉบับละ		20	บาท
· ใบอนุญาตดัดแปลง					ฉบับละ		10	บาท
· ใบอนุญาตรื้อถอน					ฉบับละ		10	บาท
· ใบขออนุญาตเคลื่อนย้าย				ฉบับละ		10	บาท
· ใบอนุญาตเปลี่ยนแปลงการใช้งาน			ฉบับละ		20	บาท
· ใบแทนใบอนุญาต					ฉบับละ		5	บาท
อัตราค่าธรรมเนียม อาคารที่พักอาศัย พื้นที่ใช้สอยเกิน 150 ตารางเมตร
· ใบอนุญาตก่อสร้าง				 	ฉบับละ		200	บาท
· ใบอนุญาตดัดแปลง					ฉบับละ		100	บาท
· ใบอนุญาตรื้อถอน					ฉบับละ		50	บาท
· ใบขออนุญาตเคลื่อนย้าย				ฉบับละ		50	บาท
· ใบอนุญาตเปลี่ยนแปลงการใช้งาน			ฉบับละ		200	บาท
· ใบรับรอง						ฉบับละ		100	บาท
· ใบแทนใบอนุญาตหรือใบแทนใบรับรอง		ฉบับละ		10	บาท

